Document ID: /roh_data/filtered/Bilingualer_Corpus_interleaved-it-rm.jsonl.gz/1374

This is a text translated from Italian to Rumantsch Grischun.
Il programma di Governo si affida ai punti di forza dei Grigioni

Il Governo grigionese ha licenziato il programma di Governo e il piano finanziario per gli anni 2009-2012. Alla luce della crescente concorrenza economica, per il futuro esso vuole basarsi in particolare sulle capacità e sui punti di forza dei Grigioni. Oltre ai sei obiettivi politici e linee guida di ordine superiore decisi dal Gran Consiglio, il Governo ha fissato in totale 27 intenti strategici con i rispettivi punti centrali di sviluppo.

Il programma di Governo e il piano finanziario sono gli strumenti centrali della gestione politica nel Cantone dei Grigioni. Le basi del programma per gli anni 2009-2012 sono state elaborate in collaborazione con il Gran Consiglio. Insieme alla Commissione strategica e di politica statale del Gran Consiglio, il Governo ha proceduto a una valutazione delle tendenze a medio termine. In seguito, la Commissione ha sviluppato sei orientamenti strategici e li ha sottoposti al Gran Consiglio per deliberazione.

Sulla base di questi obiettivi politici e linee guida di ordine superiore, nei vari settori politici il Governo ha elaborato 27 intenti strategici con un totale di 28 punti centrali di sviluppo. Vi si aggiunge una molteplicità di misure concrete che il Governo intende attuare nei prossimi quattro anni. Il programma di Governo delinea sviluppi e propone soluzioni per settori che rappresentano per la popolazione e le istituzioni grigionesi un impegno e una sfida particolari.

Puntare sui propri punti di forza in economia

Con diverse misure, il Cantone intende creare condizioni quadro ottimali per la piazza economica Grigioni. Si tratta innanzitutto di concentrare le proprie forze nella concorrenza economica e di sostenere la crescita con nuovi impulsi in rami economici scelti. Ciò comprende ad esempio la promozione di grandi manifestazioni, lo sfruttamento di potenziali non utilizzati nell'economia del legno, la creazione di offerte di alta qualità nel settore sanitario e la promozione della vendita di prodotti agricoli. Un altro importante intento strategico consiste nel promuovere lo sviluppo economico in regioni adatte, sfruttando potenziali specifici, e nel creare spazi di utilizzazione speciale. I Grigioni quale piazza turistica devono inoltre accrescere ulteriormente la propria competitività e, a livello nazionale, rimanere concorrenziali in ambito fiscale.

Un presupposto importante per l'economia è una politica formativa moderna che soddisfi gli standard nazionali e internazionali. A questo scopo il Governo mira ad affermare i Grigioni a livello svizzero quale luogo di studio e piazza di ricerca, nonché a promuovere il trasferimento di sapere tra teoria e prassi. Alla maggiore attrattività dei Grigioni contribuiscono anche la migliore raggiungibilità dagli agglomerati, nonché i collegamenti rapidi all'interno del Cantone. Per tutelare maggiormente i propri interessi, il Cantone si mostrerà infine flessibile nelle sue relazioni esterne e stringerà maggiormente anche dei partenariati dettati dalle circostanze.

Strutture sociali mutate richiedono nuovi orientamenti

Lo sviluppo demografico e le strutture sociali mutate richiedono nuovi orientamenti in diversi settori. Devono essere intensificate soprattutto le misure nei settori della sicurezza sociale e sanitario. Una prevenzione e promozione globali della salute portano a un miglioramento della qualità di vita e possono frenare l'aumento dei costi nel settore sanitario. Un altro punto centrale mira a integrare socialmente e professionalmente diversi gruppi di popolazione come i giovani, i disoccupati di lunga durata e le persone portatrici di handicap. Sono importanti in particolare gli sforzi volti all'integrazione della popolazione straniera residente, basati sul principio "pretendere e promuovere".

La sfida del cambiamento climatico

In futuro il cambiamento climatico avrà come conseguenza un numero maggiore di fenomeni meteorologici estremi. I Grigioni ne saranno interessati in particolar modo proprio per il fatto di essere un Cantone alpino. Il Governo prevede ad esempio di assicurare in modo duraturo lo spazio vitale, adeguando le misure di protezione e prevenzione esistenti. Un sofisticato sistema di allarme precoce aumenta la protezione dalle catastrofi naturali. Per affrontare attivamente il cambiamento climatico, il Governo intende inoltre migliorare l'efficienza energetica nei Grigioni. Si prevede anche di potenziare in modo ecologicamente sostenibile la produzione di energia idroelettrica tenendo sempre presente l'aspetto della sicurezza di approvvigionamento. In generale, l'acqua, essendo uno dei beni più preziosi, deve essere sfruttata in modo sostenibile e coordinato.

Amministrazione efficiente e orientata alle esigenze della clientela

Diversi punti centrali di sviluppo del programma di Governo mirano ad aumentare l'efficienza dell'Amministrazione. Grazie a nuove offerte, nei Grigioni viene ad esempio potenziato l'accesso alle autorità via Internet che si presenta semplice e comodo per i clienti. Il Cantone intende coordinare e semplificare i processi e le procedure all'interno dell'Amministrazione in particolare in relazione all'insediamento di imprese.

Sfruttare la situazione finanziaria attuale per punti centrali scelti

I punti centrali di sviluppo e le misure del programma di Governo sono strettamente legati al piano finanziario. Nell'insieme, la situazione all'inizio del periodo di pianificazione 2009-2012 è favorevole e consente di realizzare diversi progetti nell'ambito del programma di Governo. Le spese supplementari risultanti dall'attuazione della NPC grigionese, le minori entrate dovute alle riforme fiscali 2006 e 2009, nonché la riduzione del 5% del tasso fiscale decisa nell'ambito del preventivo 2008 porteranno tuttavia a un peggioramento della situazione finanziaria. A partire dal 2010, il piano finanziario presenterà dei deficit (2010: -23,1 mio. / 2011: -83,9 mio. / 2012: -69,2 mio. di franchi). Questi comportano infine disavanzi di finanziamento che raggiungeranno il culmine con 112 milioni di franchi nel 2011. L'indice di autofinanziamento scende dal 126,8 percento nel 2008 al 52,8 percento nel 2012. In questo modo viene chiaramente limitata la libertà d'azione per progetti rilevanti dal profilo dei costi nell'ambito del nuovo programma di Governo per gli anni 2009-2012. Questo sviluppo richiede la disponibilità di tutti gli interessati a rispettare rigorosamente i limiti previsti dal piano finanziario.

Allegati

L'estratto del messaggio del Governo può essere scaricato qui (disponibile solo in tedesco).

Organo: Governo

Fonte: it Cancelleria dello Stato dei Grigioni

Data: 29.02.2008

Il program da la regenza dat paisa a las atgnas fermezzas dal Grischun

La regenza grischuna ha deliberà il program da la regenza ed il plan da finanzas per ils onns 2009 - 2012. En vista a la concurrenza economica pli e pli gronda vul ella sa basar en l'avegnir cunzunt sin las atgnas abilitads e fermezzas dal Grischun. Tar las sis finamiras e directivas politicas surordinadas ch'èn vegnidas concludidas dal cussegl grond ha la regenza fixà totalmain 27 intenziuns strategicas cun las prioritads da svilup respectivas.

Il program da la regenza ed il plan da finanzas èn ils instruments centrals da la gestiun politica en il chantun Grischun. La basa dal program per ils onns 2009 - 2012 è vegnida elavurada en collavuraziun cun il cussegl grond. Ensemen cun la cumissiun dal cussegl grond per politica da stadi e strategia ha la regenza giuditgà las tendenzas a media vista. Silsuenter ha la cumissiun sviluppà sis direcziuns strategicas ed ha suttamess quellas al cussegl grond per la deliberaziun.

Sin basa da questas sis finamiras e directivas politicas surordinadas ha la regenza elavurà - en ils differents secturs politics - 27 intenziuns strategicas cun totalmain 28 prioritads da svilup. Vitiers vegnan bleras mesiras concretas che la regenza vul realisar durant ils proxims quatter onns. Il program da la regenza preschenta svilups e propona soluziuns per secturs che fatschentan e ch'èn ina sfida speziala per la populaziun e per las instituziuns en il Grischun.

Sa concentrar sin las atgnas fermezzas economicas

Cun differentas mesiras intenziunescha il chantun da stgaffir cundiziuns generalas optimalas per il Grischun sco plazza economica. En quest connex sa tracti cunzunt da sa concentrar sin las atgnas fermezzas en quai che reguarda la concurrenza economica e da sustegnair la creschientscha economica cun dar novs impuls en secturs economics tschernids. Quai èn p.ex. la promoziun d'occurrenzas grondas, l'utilisaziun da potenzials betg exaurids en l'economia da laina, la creaziun da purschidas d'auta qualitad en il sectur da la sanadad u la promoziun da la vendita da products agriculs. In'ulteriura intenziun strategica impurtanta prevesa da promover il svilup economic en regiuns adattadas, e quai tras l'utilisaziun da potenzials specifics e tras la creaziun da territoris d'utilisaziun speziala. Il Grischun sco chantun turistic sto medemamain augmentar vinavant sia cumpetitivitad e restar cumpetitiv en la concurrenza fiscala naziunala.

Ina premissa impurtanta per l'economia è ina politica da furmaziun moderna che ademplescha standards naziunals ed internaziunals. En quest connex ha la regenza l'intenziun d'etablir il Grischun sco chantun da scolas autas e da perscrutaziun en l'entira Svizra e da promover il transfer da savida tranter la teoria e la pratica. Ad ina attractivitad pli gronda sco lieu economic attribueschan er la meglra cuntanschibladad dal Grischun davent dals centers d'aglomeraziun sco er colliaziuns da traffic effizientas entaifer il chantun. Per promover meglier ses agens interess vegn il chantun la finala a s'orientar en moda flexibla en quai che reguarda sias relaziuns externas, ed el vegn er ad entrar pli savens en partenadis situativs.

Las structuras socialas midadas pretendan novas orientaziuns

Il svilup demografic e las structuras socialas midadas pretendan novas orientaziuns en differents secturs. Cunzunt las mesiras en ils secturs da la segirezza sociala e da la sanadad ston vegnir intensivadas. Sche la prevenziun e sche la promoziun da la sanadad han lieu en moda cumplessiva, gida quai ad augmentar la qualitad da viver e po franar il creschament dals custs en il sectur da la sanadad. In'autra prioritad vul integrar socialmain e professiunalmain differentas gruppas da la populaziun, sco giuvenils, persunas dischoccupadas da lunga durada e persunas cun impediments. Impurtantas èn cunzunt las stentas per integrar la populaziun residenta estra. Questas stentas vegnan concepidas tenor il princip "pretender e promover".

La midada dal clima sco sfida

Pervia da la midada dal clima stoi vegnir fatg quint en l'avegnir cun dapli eveniments extrems da l'aura. Gist sco chantun alpin è il Grischun pertutgà spezialmain da quai. Uschia planisescha la regenza da segirar il spazi da viver cun adattar las mesiras da protecziun e da prevenziun existentas. In bun preavertiment augmenta la protecziun cunter catastrofas da la natira. Per far frunt a la midada dal clima ha la regenza plinavant l'intenziun da meglierar l'effizienza da l'energia en il Grischun. Er la producziun d'electricitad or da forza idraulica duai vegnir augmentada sut l'aspect da la segirezza dal provediment ed en moda ecologicamain responsabla. En general sto l'aua - sco in dals bains ils pli custaivels - vegnir tratga a niz en moda persistenta e coordinada.

Administraziun effizienta che resguarda ils basegns da la clientella

Differentas prioritads da svilup en il program da la regenza han la finamira d'augmentar l'effizienza da l'administraziun. Cun novas purschidas vegn uschia extendì en il Grischun l'access facil a las autoritads sur l'internet, e quai resguardond ils basegns da la clientella. En spezial tar la domiciliaziun d'interpresas vul il chantun coordinar e simplifitgar ils andaments e las proceduras entaifer l'administraziun.

Nizzegiar la situaziun da partenza finanziala per prioritads intenziunadas

Las prioritads da svilup e las mesiras dal program da la regenza èn colliadas stretgamain cun il plan da finanzas. La situaziun da partenza al cumenzament da la perioda da planisaziun 2009 - 2012 è tut en tut favuraivla e pussibilitescha da realisar differents projects en il rom dal program da la regenza. Tras ils custs supplementars pervia da la realisaziun da la NGF grischuna, tras las perditas da rendita pervia da las refurmas da la lescha da taglia dals onns 2006 e 2009 e tras la reducziun dal pe da taglia per 5%, la quala è vegnida concludida en il rom dal preventiv 2008, daventa la situaziun finanziala dentant mendra. A partir da l'onn 2010 preschenta la planisaziun da finanzas deficits (2010: -23.1 milliuns francs / 2011: -83.9 milliuns francs / 2012: -69.2 milliuns francs). Quai chaschuna la finala deficits da finanziaziun che cuntanschan l'onn 2011 lur punct culminant cun 112 milliuns francs. Il grad d'atgna finanziaziun sa reducescha da 126.8 pertschient l'onn 2008 a 52.8 pertschient l'onn 2012. Il spazi d'agir per projects cun custs che han ina relevanza en il rom dal nov program da la regenza per ils onns 2009 - 2012 vegn restrenschì cleramain qua tras. Quest svilup pretenda da tut las persunas pertutgadas ch'ellas sa tegnian strictamain vi dal rom che vegn determinà tras il plan da finanzas.

Agiuntas

L'extract da la missiva da la regenza po vegnir chargia giu qua.

Gremi: regenza

Funtauna: rg chanzlia chantunala dal Grischun

Data: 29.02.2008